— Безумоўна, асноўнай была наша сустрэча з міністрам замежных спраў Швецыі Карлам Більдтам. Але таксама у праграме былі іншыя сустрэчы на вельмі высокім узроўні. У прыватнасці, сустрэча з міністрам па міжнароднаму супрацоўніцтву ў галіне развіцця Гунілай Карлсан, кіраўніком парламенцкай камісіі шведскага парламента па міжнародных справах Ёранам Ленмаркерам, кіраўніком дэлегацыі па Беларусі ў шведскім парламенце Крысціянам Холмам. А таксама з іншымі прадстаўнікамі розных міністэрстваў Швецыі, якія займаюцца беларускай тэматыкай.